La regidoria de Joventut organitza unes jornades informatives sobre el programa europeu Erasmus Plus
07 de març 2017

​![](/media/xrvlqgy4/89-cartel-jornadas-informativas-erasmus-plus_cuerpo.jpg)

La delegació de Joventut de l'Ajuntament de Sagunt organitza este dissabte en el Casal Jove del Port de Sagunt unes jornades informatives sobre el programa europeu Erasmus Plus a fi d'acostar les seues múltiples possibilitats als joves de la ciutat. Erasmus Plus inclou accions com el servei voluntari europeu o els intercanvis.

El programa, que permet moure's per Europa de forma segura i econòmica, va dirigit tant a estudiants com a joves en general, per tant els destinataris d'esta activitat són des d'associacions juvenils o culturals que compten amb joves fins a públic jove en general (de 16 a 35 anys), estudiants o no. Els projectes d'Erasmus + es poden realitzar en grup o de forma individual i sempre estaran recolzats per entitats com associacions, fundacions, clubs o el mateix Ajuntament de Sagunt.

El regidor de Joventut, Guillermo Sampedro, inaugurarà estes jornades en les quals, a més de xarrades informatives, es realitzaran tallers de desenvolupament de projectes internacionals, de cerca de projectes, d'elaboració d'un Curriculum Vitae en format Europass i de redacció d'una carta de motivació. A més, es presentaran casos reals que vindran seguits d'un debat perquè els assistents puguen exposar els seus comentaris i dubtes.

Les jornades començaran a les 10.15 h del dissabte i, després d'una aturada a les 13.30 h, continuaran de 16 h a 18 h. A causa de l'aforament limitat, per a assistir és necessari inscriure's enviant un mail abans del 9 de març amb nom, cognoms i DNI a joventut@aytosagunto.es, especificant en l'assumpte “Jornades Erasmus Plus”. L'activitat és gratuïta i, a més, s'ha creat un esdeveniment en Facebook en el qual es pot veure la informació: [https://www.facebook.com/events/842679472537949/](https://www.facebook.com/events/842679472537949/)

D’altra banda, es recorda que, a part d’estes jornades, la regidoria de Joventut té disponible un horari d'atenció tots els dimarts de 19 h a 21 h en l'Oficina Europa, situada en el Casal Jove, per a informar sobre el programa Erasmus Plus a tota persona interessada que s'acoste. També pot obtindre’s informació d’este tipus enviant un correu a erasmusplus.sagunto@gmail.com o cridant al 96 268 34 39.

Durant el curs 2015-2016, aproximadament 200 joves de Sagunt van rebre informació sobre els programes europeus i al voltant de 25 van poder beneficiar-se directament d'alguna de les activitats existents. En 2017 es pretén augmentar esta quantitat i que moltes més persones de Sagunt aprofiten estes oportunitats.

Adjuntem programa complet de les jornades de dissabte:

Matí:

10.15 h – Inauguració de les Jornades a càrrec de Guillermo Sampedro, regidor de Joventut de l’Ajuntament de Sagunt.

10.30 h – Presentació general del Programa Europeu Erasmus Plus.

11.30 h – Taller “Desenvolupa la teua idea de projecte internacional Erasmus+”.

12.30 h – Presentació de casos reals i debat-comentaris-dubtes.

13.30 h – Fi de la sessió del matí.

Vesprada:

16.00 h – Presentació Què és SVE? + casos reals.

17.00 h – Taller de cerca de projectes, CV (Europass) i carta de motivació.

18.00 h – Fi de la jornada.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-organitza-unes-jornades-informatives-sobre-el-programa-europeu-erasmus-plus/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-organitza-unes-jornades-informatives-sobre-el-programa-europeu-erasmus-plus/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-organitza-unes-jornades-informatives-sobre-el-programa-europeu-erasmus-plus/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-organitza-unes-jornades-informatives-sobre-el-programa-europeu-erasmus-plus/)